
MEMORIU JUSTIFICATIV
1.INTRODUCERE                                 

1.1 Date de recunoaștere a documentației

Nr. proiect

:

:   

Beneficiar

:         

Proiectant general
:  
S.C. NOD PROJECT  S.R.L.

Specialitate

:
S.C. GENIUS LOCCI S.R.L.

arh. CARMEN FALNIȚĂ

Denumire proiect
:           PLAN URBANISTIC DE DETALIU (PUD) PENTRU
CONSTRUIRE CASA UNIFAMILIALA 

 
1.2 Scopul și obiectivele lucrării

Prezenta documentație are drept scop întocmirea unui studiu pentru terenul situat în Timișoara, Str. Eneas, nr.57/7, CF nr.430474, NR.CAD 430474, NR.TOP 13324/14 în vederea realizării unui imobil – locuinta unifamiliala in regim de inaltime P+1E.
În acest context se stabilesc condițiile pentru:
· Utilizarea funcțională a terenului, în conformitate cu legislația în vigoare;
· Reglementarea caracterului terenului studiat;
· Modul de ocupare a terenului și condițiile de realizare a construcției;
· Realizarea lucrarilor tehnico-edilitare necesare asigurării unei infrastructuri adecvate;
· Amenajarea teritoriului în corelare cu cadrul natural și cadrul construit existent.
Obiectul Studiului de Oportunitate (și ulterior a Planului Urbanistic de Detaliu) constă în analiza și evaluarea problemelor funcționale și tehnice din zonă, ținându-se cont de strategia de dezvoltare urbană a administrației locale și județene.
În vederea realizării obiectivului propus s-a eliberat de către Primăria Timișoara, Certificatul de Urbanism nr. 913 din 19.03.2019 beneficiar Muntean Petru si Muntean Mircea prin Muntean Oana. 
1.3. Surse documentare

Pentru intocmirea documentației au fost luate în considerare urmatoarele:

· Date conţinute în piesele scrise şi desenate ale Planului Urbanistic General al Municipiului Timișoara (în vigoare şi în curs de actualizare);
· Ridicare topografică efectuată în zonă;
· HCL 62/28.02.2012 privind aprobarea "Strategiei dezvoltării spaţiilor verzi a Municipiului Timişoara 2010-2020 şi Anexa 1 - Cadastrul Verde".
· Legea 350/2001 privind amenajarea teritoriului si urbanismului, republicată;
· Codul Civil;
· Ordinul Ministrului Sănătătii nr.536/1997 pentru aprobarea normelor de igienă și a recomandărilor privind modul de viață al populației;
· Regulamentul General de Urbanism aprobat cu HG 525/27 iunie 1996;
· Ordinul nr.2701/2010 pentru aprobarea Metodologiei de informare și consultare a publicului;
· Ordinul Ministerului sănătății nr 119/2014 privind normele de igienă;
· H.G 525/1996 privind aprobarea regulamentului General de Urbanism;
· H.C.L. 62/2012 privind suprafața minimă a spațiilor verzi;
· Planuri Urbanistice aprobate în zonă (PUZ, PUD).
În urma analizării documentațiilor mai sus menționate, se pot trage următoarele concluzii generale: 
-
poziția terenului este potrivită pentru realizarea unei locuinte unifamiliale in regim de inaltime P+1E
-
parcela studiată va avea din punct de vedere al zonificării funcționale, destinația de locuință unifamilială, cu regim redus de înălțime P+1E, în concordanță cu construcțiile vecine existente deja în zonă, în intravilanul municipiului Timișoara; 

2. STADIUL ACTUAL AL DEZVOLTĂRII  

2.1 Evoluţia zonei

Studierea țesutului urban existent în zonă relevă faptul că zona a evoluat dominată fiind de locuințe individuale, cu precădere la nivel P, P+1E. O dată cu mărirea regimului de înălțime apare și modificarea de funcțiune – apar funcțiuni publice și servicii. Cu toate acestea, locuirea rămâne funcțiunea dominantă iar regimul de înălțime dominant rămâne P+1E. 
2.2  Încadrare în localitate

Terenul aflat in studiu se situează în partea sudica a municipiului Timișoara, în cadrul cartierului Elisabetin.

La nivel de cvartal, acesta este mărginit în partea nordica de strada Glad, în partea vestica de strada Alexandru Macedonki, in partea estica de strada Traian Vuia, respectiv strada Eneas in partea sudica.
In cadul PUG  Timisoara, terenul studiat se afla in UTR 50.
2.3 Vecinătăți și limite

Situl studiat are o formă rectangulară și prezintă ca limite definite următoarele:
· EST: teren privat, locuință unifamilială în regim de înălțime P situata la 0.00m;

· VEST: teren privat, locuință unifamilială în regim de înălțime P situata la 1.80m;

· NORD: teren privat, locuință tip duplex în regim de înălțime P+2E+M situata la 20.00m;

· SUD : strada Eneas.
Vecinii direct afectati sunt urmatorii:

· Vest: Coltoiu Nicolae str. Eneas nr 57/6

· Est: Kucsera Gavril str. Eneas nr 57/8

· Nord: Chitescu Aurel str. Traian Vuia nr 2/4

· Sud, vis-a-vis: Hamburger Adela, str Eneas nr 70/7 
2.4 Situația juridică a terenului

Suprafaţa totală cuprinsă între limitele descrise anterior este de 774 mp, reprezintă teren intravilan și are ca proprietar pe MUNTEAN PETRU si MUNTEAN MIRCEA, fiind înscris în: CF nr.430474, NR.CAD 430474, NR.TOP 13324/14.
Pe parcela studiata exista o constructie cu S total de 112,00 mp si 3 anexe propuse spre demolare in vederea realizarii PUD-ului
2.5   Elementele cadrului natural și caracteristici geo-tehnice ale terenului

Timișoara este așezată în sud-estul Câmpiei Panonice, în zona de divagare a râurilor Timiș și Bega. Privit în ansamblu, relieful zonei Timișoara este de o remarcabilă monotonie, netezimea suprafeței de câmpie nefiind întreruptă numai de albia slab adâncită a râului Bega (realizată artificial, prin canalizare). În detaliu, însă, relieful orașului și al împrejurimilor sale prezintă o serie de particularități locale, exprimate altimetric prin denivelări, totuși modeste, care nu depășesc nicăieri 2–3 m.
Zona Timișoarei se încadrează în caracteristicile climatice generale specifice țării noastre, clima temperat continentală moderată. Anotimpurile sunt bine conturate și caracterizate:

- primăverile sunt timpurii și ades capricioase

- veri uscate și lungi

- toamne lungi și cu temperaturi relativ constante

- ierni blânde și scurte

Caracterizarea climaterică a zonei:

- temperatura medie multianuală a aerului: 8,8° C

- data medie a primului îngheț: 11 octombrie

- nr. mediu al zilelor tropicale [T max. >30 ° C]: 8 zile/an

- cantitatea medie multianuala a precipitațiilor: 660mm/ an

- durata medie de strălucire a soarelui: 1924,1 ore / an
- număr mediu al zilelor cu ninsoare: 28 zile / an

- număr mediu al zilelor cu brumă: 25 zile / an
Numărul mediu anual de zile acoperite este de 160-180 zile.

Din punct de vedere al particularităților topoclimatice se remarcă o repetiție relativ uniformă în suprafața unora dintre elementele meteorologice.

Morfologic, Timișoara se situează în Câmpia joasa Timiș-Bega cu energie de relief redusă, parte a unității geomorfologice Depresiunea Panonică.

Geologic, pe adâncimea ce interesează din punct de vedere geotehnic, se întâlnesc depunerile aluvionare cuaternare, reprezentate printr-o alternanță lenticular încrucișată de pământuri argiloase și nisipoase într-o largă gamă granulometrică, coloristica și de diferite consolidări specifica câmpiei joase.
Din punctul de vedere al seismicității, conform codului de proiectare seismica P100-1/2013, condiţiile locale de teren studiat in localitatea Timişoara sunt caracterizate prin valorile perioadei de colţ Tc = 0,7sec.; a factorului de amplificare dinamica maxima a acceleraţiei orizontale a terenului ß0 = 2,50; a spectrului normalizat de răspuns elastic (din codul menţionat) si acceleraţia terenului pentru proiectare ag=0,20g.

Adâncimea de îngheţ este de 0,60 – 0,70 m (conform STAS 6054/77).

2.6  Circulaţia

Accesul pe teren se face direct de pe strada Eneas, atât pietonal, cât și auto.
2.7  Ocuparea terenurilor

Parcela este amplasată într-o zonă preponderent rezidențială, în cvartal putându-se observa dominația locuințelor individuale P, P+1, P+1+M, retrase față de aliniament și având grădini generoase. 
Nu există riscuri naturale în zonă.
2.8  Echiparea tehnico- edilitară

· Căi de comunicație

Accesul la parcelă se poate face direct din str. Eneas.

·  Alimentarea cu apă și canalizare

În zonă există rețele de alimentare cu apă și canalizare.

·  Alimentarea cu gaze naturale

În zonă există rețele de gaze naturale.

·  Alimentarea cu energie electrică

Pe terenul ce face obiectul Planului Urbanistic de Detaliu, nu exista linii electrice aeriene care să afecteze amplasamentul; În zonă există rețele de curent electric.

· Telefonizare

În zonă există cabluri fibră optică. 

· Rețea de televiziune în cablu 

În zonă există rețea urbană de televiziune în cablu.
2.9  Probleme de mediu


Terenurile din zona de studiu sunt destinate locuirii, cu un procent maxim de ocupare a

terenului de 40%.


Se asigură în consecință, un balans optim între suprafețele ocupate de construcții și cele

rezervate spațiilor verzi.


Intervențiile propuse în cadrul zonei studiate nu vor prezenta riscuri pentru zonă.


Evidențierea riscurilor naturale și antropice: nu există.


Evidențierea valorilor de patrimoniu ce necesită protecție: nu este cazul.


Evidențierea potențialului balnear și turistic: nu este cazul.
2.10 Opțiuni ale populatiei

Terenul studiat este proprietate privată. 


Legea nr.52/2003 privind transparența decizitionala în administrația publică facilitează accesul populatei la luarea deciziilor în administrația publică la consultarea documentațiilor de amenajare a teritoriului și urbanismului, propunerile acestora fiind analizate și integrate corespunzător în aceste documentații. 


Consultarea populației se realizează prin anunțuri publice, în diferite faze de elaborare și dezbatere publică.


Cerințele autorităților locale, precum și punctele de vedere ale factorilor interesați cu privire la organizarea viitoare a zonei luate în studiu au fost următoarele:

· dezvoltarea să se poată corela cu funcțiunile existente în zonă

· asigurarea necesarului de spații verzi;

· asigurarea utilităților necesare în variantă de echipare centralizată.

3. PROPUNERI DE DEZVOLTARE URBANISTICĂ

3.1 Concluzii ale studiilor de fundamentare

La elaborarea propunerilor de dezvoltare urbanistică s-a ținut cont de următoarele:

· stabilirea zonei de implantare a construcțiilor, prin: retragerea de minim 6.00 m față de limita posterioară de proprietate (limita nordica) 
· retragere de h/2 fata de vecinatatea Vestica  si vecinatatea Sudica, fata de limita de proprietate, unde h – inaltimea maxima a constructiei

· se permite amplasarea pe limita de proprietate pe latura Estica.

· propunerea amenajării unui număr suficient de locuri de parcare (minim 1,15 locuri/locuință);
· respectarea procentului maxim de ocupare a parcelei;
3.2 Prevederi ale P.U.G.

Conform Planului Urbanistic General al Municipiului Timişoara, terenul este  situat în intravilan, în UTR 50.

În Planului Urbanistic General al Municipiului Timişoara se prevede, conform CU nr. 913 in 19.03.2019, pentru arealul studiat: Zonă de locuințe pentru maxim doua familii și funcțiuni complementare. POT max. 40%, regim de înălțime P-P+2E. Spații verzi conform HCL 62/2012.

Prin proiectul de față se propune o ușoară densificare a locuirii în areal - se propune însă o inserție care să nu aibă un caracter disonant, ci să fie încadrată coerent în ambientul său.
3.3 Valorificarea cadrului natural

Prin sistematizarea zonei se urmăreşte integrarea propunerii în cadrul existent, cu preluarea dezvoltărilor adiacente.
3.4 Modernizarea circulaţiei

Circulație auto, velo
Strada Eneas este asfaltată, facând astfel posibilă circulația auto,pe bicicleta si pietonala.
Se va pastra accesul din strada Eneas.
Parcări
Pentru asigurarea parcajelor pentru deservirea programului propus prin tema de proiectare se propun 1.15 locuri de parcare/locuință. Parcările au fost propuse în soluția dată numai la nivelul solului.
Circulaţia pietonală
Circulația pietonală este amenajată pe strada Eneas.
3.5 Zonificare funcţională - reglementări, bilanţ teritorial, indici urbanistici

Funcțiunea propusă pentru zona studiată este aceea de locuire individuală.Terenul studiat cu acces de pe strada Eneas nr. 57, face parte din intravilanul Municipiului Timişoara şi din teritoriul administrativ al acestuia, având ca proprietar MUNTEAN PETRU cota 8/16 si MUNTEAN MIRCEA COTA 8/16. Amplasamentul, alcătuit din parcela înregistrată prin CF 443626, cu o suprafață de 774 mp va fi zonificat astfel:
· LOT 1: 305 mp
· LOT 2: 469 mp
	BILANȚ TERITORIAL LOT 1+ LOT 2

	

	TEREN ÎN STUDIU
	774 mp
	100%

	Suprafata locuire unifamiliala (existent+propus)
	max. 309.6 mp
	max. 40%

	Spații verzi


	min.

154.8 mp
	min.

20%

	Zonă amenajată, circulații - circa

	309.6mp
	40%

	INDICI URBANISTICI LOT 1+LOT 2
	
	

	POT (procent de ocupare a terenului) 
	Max. 40 % 
	
	

	CUT  (coeficient de utilizare a terenului)
	Max. 0.8
	
	

	REGIM DE ÎNĂLȚIME
	Max. P+1E 

Hmax cornișă= 7.00m, 

Hmax coamă= 8.00m.
	
	


Se prevede amplasarea pe sit a unui imobil pentru o casă unifamilială în regim P+1E, platforme, accese și parcări. Accesul auto propus este din strada Eneas. Spatiile verzi propuse pe teren se vor amenaja peisagistic, cu prevederea de alei pietonale, locuri de odihnă și plantații ornamentale. 

În organizarea amplasamentului s-a ținut seama de fondul construit existent în zonă, urmărindu-se integrarea proiectului propus. Investiția propusă se înscrie în dezvoltarea zonei, prin realizarea unui nou imobil in regim P+1E.
FUNCȚIUNE 
Funcțiunea clădirii propuse este rezidențială. 

Se prevăd zone speciale pentru spatii verzi în procent de cel puțin 20% din suprafata totala a terenurilor - 774 mp.
AMPLASAREA CONSTRUCȚIILOR PE PARCELĂ 
Amplasarea construcțiilor față de limitele parcelei se va face cu respectarea aliniamentului și a zonei construibile propuse prin planșa A.03 Reglementari Urbanistice.
Se pot amplasa în afara zonei construibile: împrejmuiri, instalații edilitare, circulații carosabile și pietonale, parcaje. 

Amplasarea construcțiilor pe parcelă se va face cu respectarea normelor de igienă cuprinse în Ordinul nr. 119 /2014 al Ministerului Sănătății actualizat. Distanțele între clădirile de pe parcele învecinate vor fi conform normelor de însorire în vigoare. În acest sens, este prezentat și un studiu de însorire care arată că propunerea făcută respectă reglementările legale în vigoare. 

Soluția propusă a avut în vedere prevederile normativelor actuale cu privire la forma si dimensiunile construcțiilor, a căilor de comunicații terestre, a necesarului de parcaje. 

Amplasarea pe parcelă se va face conform prevederilor cu respectarea distanței minime astfel:

· de 6.00 m față de limita posterioară a parcelei,
· retragere de h/2  fata de vecinatatea Vestica  si vecinatatea Sudica a lotului 2, unde h – inaltimea maxima a cosntructiei,

· se permite amplasarea pe limita de proprietate pe partea Estica.
3.6 Echiparea tehnico-edilitară

Alimentare cu apă 
Sursa de apă pentru asigurarea apei potabile pentru construcția propusă este rețeaua de alimentare cu apă in sistem centralizat a municipiului Timișoara, rețea administrată de S.C. AQUATIM S.A. 

Parcela se va branșa la conducta de alimentare cu apă existentă pe str. Eneas. Conducta se pozează îngropat sub adâncimea de îngheț pe un pat de nisip. Rețeaua de apa se va echipa cu cămine de vizitare. 

Canalizarea menajeră 
Sistemul de canalizare stabilit pentru zonele de locuințe situate in intravilanul municipiului Timișoara este de tip separativ, preluând strict apele uzate provenite de la grupurile sanitare. 

Canalizarea menajera propusa se va racorda la sistemul centralizat de canalizare menajeră al municipiului Timișoara. (aflat in administrarea S.C. AQUATIM S.A. si existent pe str. Eneas). 

Lucrările de alimentare cu apă și canalizare menajeră și pluvială se vor executa prin grija beneficiarului, pe domeniul public. 
       Canalizarea pluvială 
Apele de ploaie de pe acoperișuri si drumuri rămân pe terenul aflat în proprietate. 

Apele de ploaie căzute în zona verde se infiltrează în teren liber sistematizat, fiind considerate convențional curate. 

       Alimentarea cu energie electrică
În zonă apar noi consumatori de energie electrică. 

Alimentarea cu energie electrică a construcției noi se asigură din rețeaua existentă situată în perimetrul obiectivului studiat. 

Toate aceste lucrări se vor realiza pe baza proiectelor elaborate de firme autorizate și se vor executa de către firme atestate ANRE pentru acest gen de lucrări. 

       Telecomunicații si televiziune prin cablu 
       La comanda beneficiarului, operatorii de specialitate vor extinde rețelele de telecomunicații și cablare TV din zonele învecinate. De la aceste rețele se va realiza branșament individual la obiectivul studiat. 

       Depozitarea deseurilor 
      Colectarea și depozitarea deșeurilor menajere se va face controlat, în containere speciale, urmând a fi evacuate periodic prin colectarea de către o firmă specializată, în baza unui contract cu un operator specializat.
       Dezvoltarea edilitară a zonei studiate se va realiza conform proiectelor întocmite de proiectanții de specialitate, în corelare cu avizele eliberate de deținătorii rețelelor edilitare.

       3.7 Protectia mediului 
       Activitățile propuse pe amplasamentul studiat sunt de tip rezidențial. 

       Dezvoltarea durabilă a așezărilor umane obligă la o reconsiderare a mediului natural sub toate aspectele sale: economice, ecologice și estetice și accentuează caracterul de globalitate a problematicii mediului. Raportul mediu natural – mediu antropic trebuie privit sub aspectul modului în care utilizarea primului este profitabilă și contribuie la dezvoltarea celui din urmă. 
Aplicarea măsurilor de reabilitare, protecție și conservare a mediului va determina menținerea echilibrului ecosistemelor, eliminarea factorilor poluanți ce afectează sănătatea și creează disconfort și va permite valorificarea potențialului natural și a sitului construit. 

- Se prevede un minim de 20% din suprafața privată ocupată de spații verzi. 

- Spațiile verzi vor fi de mai multe tipuri: gazon, pomi, plante decorative, spatii pavate, terase inierbate, acoperisuri verzi, fatade verzi, luciu de apa, etc. 

Depozitarea controlată a deșeurilor: colectarea și depozitarea deșeurilor menajere se va face controlat, în containere speciale, urmând a fi evacuate periodic prin colectarea de către o firmă specializată, în baza unui contract. 

Ca principale acte normative privind protecția mediului ce trebuie respectate, sunt precizate următoarele: 

- condiții de calitate a aerului, conform STAS 12574/87; 

- Deșeurile rezultate vor fi ridicate de către o unitate de salubrizare autorizată; cele reciclabile – hârtie, carton, sticlă etc. – vor fi colectate separate, pe tipuri și vor fi predate unităților specializate pentru valorificare, conform O.U. 16/2001 privind gestiunea deșeurilor reciclabile, precum și cele al O.U. 78/2000 privind regimul deșeurilor; 

- Se vor respecta prevederile O. 756/97 cu privire la factorul de mediu sol; 

- Nivelul de zgomot exterior se va menține în limitele STAS 10009/88 (max. 50dB) și STAS 6156/1986; 

- Emisiile de poluanți în aer nu vor depăși valorile impuse de O. 462/93 și O. MAPM 1103/2003; 

- Apele uzate vor respecta condițiile de colectare din NTPA 002/2002; 

- Se vor respecta prevederile H.G. 856/2002 privind gestiunea ambalajelor pentru asigurarea condițiilor impuse de Legea 426/2001; 

- Se vor respecta normele de salubrizare aprobate de autoritățile administrației publice locale sau județene.
SĂNĂTATEA POPULAȚIEI
- Amplasarea clădirilor destinate locuințelor se va face în zone sigure, pe terenuri salubre care vor asigura: 

a) protecția populației față de producerea unor fenomene naturale ca alunecări de teren, inundații, avalanșe; 

b) reducerea degajării sau infiltrării de substanțe toxice, inflamabile sau explozive, apărute ca urmare a poluării mediului; 

c) sistem de alimentare cu apă potabilă în conformitate cu normele legale în vigoare; 

d) sistem de canalizare pentru colectarea, îndepărtarea și neutralizarea apelor reziduale menajere, a apelor meteorice; 

e) sistem de colectare selectivă a deșeurilor menajere; 

f) sănătatea populației față de poluarea antropică cu compuși chimici, radiații și/sau contaminanți biologici. 

- Zonele de protecție sanitară se vor asigura, conform prevederilor legale în vigoare, pe baza avizelor corespunzătoare dotărilor tehnico-edilitare ale zonelor de locuit. 

- Zonele cu riscuri naturale sau antropice vor fi desemnate ca zone cu interdicție de construire a clădirilor cu destinație de locuințe sau socioculturale, pe baza studiilor geologice de către instituții abilitate, până la înlăturarea riscului. 

- Amplasarea clădirilor destinate locuințelor se va face în așa fel încât va asigura însorirea acestora pe o durată de minimum 1 1/2 ore la solstițiul de iarnă, a încăperilor de locuit din clădire și din locuințele învecinate. 

În cazul în care proiectul de amplasare a clădirilor evidențiază că distanța dintre clădirile învecinate este mai mică sau cel puțin egală cu înălțimea clădirii celei mai înalte, se va întocmi studiu de însorire, care să confirme respectarea prevederii de la alin. (1). 

- La stabilirea amplasamentelor clădirilor de locuit se vor preciza și amplasamentele următoarelor dotări tehnico-edilitare: 

a) platforme destinate pentru depozitarea recipientelor de colectare selectivă a deșeurilor menajere, care vor fi amenajate la distanță de minimum 10 m de ferestrele locuințelor, vor fi împrejmuite, impermeabilizate, cu asigurarea unei pante de scurgere și vor fi prevăzute cu sistem de spălare și sifon de scurgere racordat la canalizare, vor fi dimensionate pe baza indicelui maxim de producere a gunoiului și a ritmului de evacuare a acestuia și vor fi întreținute în permanentă stare de curățenie; platformele pot fi cuplate cu instalații pentru bătut covoare; 

b) spații de joacă pentru copii, amenajate și echipate cu mobilier urban specific, realizat conform normativelor în vigoare astfel încât să fie evitată accidentarea utilizatorilor; 

c) spații amenajate pentru gararea și parcarea autovehiculelor populației din zona respectivă, situate la distanțe de minimum 5 m de ferestrele camerelor de locuit; în aceste spații este interzisă gararea autovehiculelor de mare tonaj, cum ar fi autovehiculele peste 3,5 tone, autobuzele, remorcile etc., precum și realizarea activităților de reparații și întreținere auto. 

- Unitățile cu capacitate mică de producție, comerciale și de prestări servicii, precum spălătorii auto, ateliere mecanice, tinichigerii, ateliere de tâmplărie etc., care pot crea riscuri pentru sănătate sau disconfort pentru populație prin producerea de zgomot, vibrații, mirosuri, praf, fum, gaze toxice sau iritante etc., se amplasează în clădiri separate, la distanță de minimum 15 m de ferestrele locuințelor. 

Distanța se măsoară între fațada locuinței și perimetrul unității, reprezentând limita suprafeței unității respective. Pentru unitățile sus-menționate se asigură mijloacele adecvate de limitare a nocivităților, astfel încât să se încadreze în normele din standardele în vigoare. 

Se interzice schimbarea destinației funcționale a unor zone, dacă prin aceasta se creează premisa apariției de riscuri pentru sănătatea populației din zona locuită. 

- La parterul clădirilor de locuit se pot amplasa/amenaja unități comerciale, unități de prestări servicii, cabinete medicale umane fără paturi și cabinete veterinare pentru animale de companie, cu condiția ca acestea, prin funcționarea lor, să nu creeze disconfort și riscuri pentru sănătatea locatarilor; pentru unitățile sus-menționate se vor asigura mijloacele adecvate de limitare a nocivităților. 

COSTURI ȘI CONSECINȚE ECONOMICE / SOCIALE ALE INVESTIȚIEI 
Prin planul urbanistic de detaliu ce face obiectul acestei documentații, apar costuri (pentru obiective de utilitate publică, operațiuni cadastrale și notariale), care vor fi suportate de dezvoltatorul P.U.D. 

Consecințele economice și sociale ale acestei investiții sunt pozitive, în sensul întregirii unei zone deja dezvoltate și lotizate.
4. CONCLUZII

Soluția propusă nu afectează în vreun fel trăsăturile specifice ale zonei urbane din care face parte. 
Elaborarea Planului Urbanistic de Detaliu s-a efectuat în concordanță cu Ghidul privind metodologia de elaborare și conținutul cadru al P.U.D. aprobat prin Ordinul nr. 37/N/2000 al Ministerului Lucrărilor Publice și Amenajării Teritoriului și prevederile legale în vigoare.

La baza stabilirii categoriilor de intervenție, reglementări și restricții impuse au stat următoarele obiective principale:

- încadrarea în Planul urbanistic general al municipiului Timișoara;

- asigurarea amplasamentelor și amenajărilor necesare pentru obiectivele prevăzute prin temă.

Prezentul P.U.D. are un caracter de reglementare ce explicitează prevederile referitoare la modul de amplasare și conformare a construcțiilor pe parcela studiată. Planul Urbanistic de Detaliu se va integra în Planul Urbanistic General al municipiului Timișoara.

